en de hbs_cyr mk mk ru ru hbs_cyr hbs_cyr mk mk hbs_cyr mk mk fr uk mk en mk mk hbs_cyr mk mk mk hbs_cyr mk mk en en en hbs_cyr ru hbs_cyr mk mk mk mk mk hbs_cyr en en mk mk bg mk ru mk en mk mk mk mk mk mk mk mk mk mk mk mk mk uk ru fr mk mk ru mk mk mk ru mk mk mk ru mk mk mk ru mk bg mk ru mk mk ru ba hbs_cyr en hbs_cyr ru hbs_cyr mk mk mk mk zh mk en ru mk mk mk
MK мотоциклисти на меѓународни трки
Pirelli ја употреби технологијата која ја користи во Светскиот Супербајк шампионат за да ги произведе најновите спортски пневматици
Откако во изминативе 12 години обезбедуваат пневматици за Светскиот Супербајк шампионат, Pirelli одлучи да ги направи Rosso III користејќи ја истата технологија што ја употребува при производството на спортските гуми. Rosso III е направен за да ги подобри перформансите на патеката, а исто така има големо подобрување и на влажни и суви услови за секојдневните возачи. Тие користат нови профили за да се обезбедат поголема стабилност. Зголемена е висината и ширината на гумата со што се овозможува не само побрзо менување на правецот туку и стабилност при максимално навалување. Предниот пневматик е исто така поголем за 3 милиметри за да обезбеди дополнителна стабилност при забрзување. И задниот пневматик има слични промени со цел да се обезбеди синхронизација меѓу двете гуми.
Rosso III ја има и карактеристичната „Flash“ шара која може да се најде кај тркачките пневматици. На страничните делови додадени се и дополнителни канали за побрзо истекување на водата.
Кај Rosso III има подобрување и во однос на материјалот од кој е направен. Предниот пневматик е направен од 100 процентно силиконско соединение кое овозможува побрзо загревање и стабилност при возењето на сите временски услови. Задниот пневматик е направен од уникатна конструкција за да се обезбедат подобри перформанси и поголема издржливост. Страничните делови на гумата содржат 100 процентно силиконско соединение а централниот дел од гумата е направен од 70 процентно силиконско соединение.  Оваа комбинација овозможува подобри перформанси и поголема стабилност како и дополнителни 30 проценти поголема издржливост.
Pirelli не покани да го пробаме новиот пневматик на патеката во Шпанија. Откако два дена ги гледавме возачите од Светскиот Супербајк шампионат, добивме можност да ја пробаме новата технологија на Pireli. Diablo Rosso III веднаш не импресионираше. На почетокот беше малку тешко, но после два круга гумата се загреа и можевме да возиме побрзо.
Поголемиот профил на гумата му овозможува на мотоциклот побрзо да влегува во свиоците . Но транзициите беа делот каде што профилот најмногу се истакна. Rosso III не импресионираше од можноста лесно да се префрли од една на друга страна, нешто што не е толку едноставно кај обичните пневматици.
Стабилноста на Rosso III е една од неговите најдобри страни, а особено стабилен е задниот пневматик. Дури и при голема брзина немавме никакви проблеми, што не натера да се прашаме, дали е ова навистина улична гума? Предниот пневматик е сличен, но не е на истото ниво. Тој е одличен при запирање и при влегување во свиоци, но се чини дека нема доволно чувство. При максимално навалување, пневматикот не ни обезбеди целосна доверба во него. Но запомнете, ова е улично ориентиран пневматик. Иако е направен од истатата технологија која Pirelli ја користи кај тркачките пневматици, неговата намена не е да се поставуваат рекорди.
Како што почна да врне, така ние почнувавме да стануваме се посигурни. Задната гума функционираше беспрекорно, што пак ни докажа дека Rosso III функционира одлично на влажни услови.
Новиот Diablo Rosso III ни докажа дека е добар на сите временски услови. Пневматикот е одличен за на тркачка патека но не треба да се обидувате да поствувате рекорд на патеката.
Diablo Rosso III е направен во повеќе големини за да одговара кај поголемиот дел од спортските мотоцикли, а во Македонија е достапен преку увозникот СкајМото.
Previous article: Тест: Continental Sport Attack 3 Пред Next article: Возевме: Yamaha X-Max 400 2015 Следно
Повторно победи “погрешното” Ducati!
Чуден беше викендот во Јапонија во кој, во кралската класа, главни беа аутсајдерите кои не се...
Покрај Fabio и Aleix, Pecco мора да вози и против идниот колега Enea
Викендот исполнет со многу возбудувања и инциденти заврши малку поинаку отколку што очекувавме....
Gremium MC: Забава на 17-ти септември
Gremium MC Macedonia ве поканува на септемвриска мото забава.
WSBK во Франција од играчка плачка!
Се разгорува борбата за титула и по доминацијата на Ducati & Bautista, Rea и Toprak покажуваат...
На 13-ти септември 2007 година македонската он-лајн заедница беше збогатена со првиот веб сајт за...
Pirelli Diablo Rosso 3
COPYRIGHT © 2007-2022 MOTORI.COM.MK. СИТЕ ПРАВА СЕ ЗАШТИТЕНИ.
Ви благодариме за тоа што споделувате содржини и го поддржувате нашиот веб сајт.